**Scut**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dumnezeu m-a atins cu muzica lui

Când eu dansam pe cântecul mut al destinului,

În ritm împiedicat printre frici.

Îmi urmărea Dumnezeu cu iubire pașii mici !

Umblam desculță pe resturi ascuțite de vise

Purtând în spate aripi întunecate și frânte.

Târam după mine lanțuri ruginite și grele.

M-a ridicat Dumnezeu din beznă și m-a purtat către stele !

Rătăceam prin labirinturi fără ieșire

Dezbrăcată de țeluri și departe de lume.

Dar mi-a stat Domnul scut cu mâinile lui sfinte.

Mi-a pus în suflet pace și liniște în minte !

20.10.2017